

Temeljem Odluke o isplati prigodnog božićnog dara (božićnice) umirovljenicima s područja Općine Okučani KLASA:024-01/22-01/252, URBROJ:2178-21-02-22-1 od 29. studenog 2022. godine Općinski načelnik objavljuje sljedeći

**JAVNI POZIV**

**za** **isplatu prigodnog božićnog dara (božićnice) umirovljenicima s područja Općine Okučani**

Pozivamo umirovljenike sa područja Općine Okučani da podnesu zahtjev za isplatu prigodnog božićnog dara (božićnice).

Božićnica se isplaćuje pod uvjetom da imaju prijavljeno prebivalište na području Općine Okučani, da su u mirovini, a da im iznos mirovine ne prelazi 2.500,00 kn/331,81 EUR.

Božićnica se isplaćuje u novcu, u iznosu od 300.00 kn/39,82 EUR

Umirovljenicima koji primaju mirovinu s osnova mirovinskog staža u Republici Hrvatskoj i mirovinskog staža u inozemstvu odobrava se isplata ako ukupni iznos mirovina **ne prelazi 2.500,00 kn/331,81 EUR.**

Umirovljenici koji udovoljavaju uvjetima za ostvarivanje prava na isplatu božićnice, trebaju podnijeti Jedinstvenom upravnom odjelu Općine Okučani:

* odrezak od posljednje mirovine (hrvatske i inozemne),
* kopiju računa na koji će se izvršiti uplata,
* kopiju važeće osobne iskaznice.

Pri podnošenju zahtjeva umirovljenici su dužni potpisati izjavi o istinitosti dostavljenih podataka.

Rok za dostavu zahtjeva je 15. 12. 2022. godine svakog radnog dana od 8:00 – 14:00 sati.

Zahtjevi podneseni nakon isteka roka neće se razmatrati.

OPĆINSKI NAČELNIK

Aca Vidaković